Einar Jónatansson , formaður sóknarnefndar 8928525 , einar [ hjá ] gna.is Hóll er bær og kirkjustaður í Bolungarvík . Þar voru katólsku kirkjurnar helgaðar Maríu guðsmóður . Hólskirkja var útkirkja frá Eyri í Skutulsfirði en var gerð að sérstöku prestakalli árið 1925 . Kirkjan , sem nú stendur þar , var byggð 1908 og vígð 6. desember sama ár . Rögnvaldur Ólafsson teiknaði hana en Guðni M. Bjarnason á Ísafirði var yfirsmiður . Kirkjan er út timbri og járnvarin . Timbrið kom að mestu tilhöggvið frá Noregi . Kirkjan var í eigu Hólsbænda til 1925 , þegar söfnuðurinn keypti hana á 4.400 kr . Gréta og Jón Björnsson skreyttu hana og máluðu að innan 1978 . Skírnarsárinn er verk Ríkharðs Jónssonar , myndhöggvara . Prédikunarstóllinn er beint upp af altarinu . Tvær stórar klukkur frá 1620 og 1775 eru í kirkjunni . Þær voru hafðar svo stórar til að draga úr reimleikum á Skálavíkurheiði .